Dreiers minne

Dreiers minne er en liten hytte dels bygget inn i fjellet på vestsiden av Geitfjellet i Bymarka ved Trondheim.

Man vet ikke nøyaktig når hytta ble bygget, og av hvem, men det antas at den ble reist rundt 1900. Under Andre verdenskrig ble hytta brukt som skjulested fra tyskerne. Like før krigen ble hytta satt i stand av den meget friluftsinteresserte kiropraktoren Henrik Dreier (1883–1962).

Dreiers minne er i dag åpen for offentligheten, og vedlikeholdes på frivillig basis. Hytta rommer sitteplasser for 8-10 personer, og er utstyrt med både svartkjel og en liten vedovn.

Referanser

Byggverk i Trondheim
Bymarka